Leonas Jonikas

Leonas Jonikas (slapyvardis Laukuviškis, 1891 m. balandžio 10 d. Apvaršuvoje, Laukuvos valsčius – 1969 m. lapkričio 3 d. Čikagoje) – Lietuvos žurnalistas, redaktorius, JAV lietuvių visuomenės veikėjas.
miniatiūra|250px|left|L. Joniko kapas su urna akmenyje, Laukuvoje

 Biografija 
1911 m. atvyko į JAV. Dirbo plieno liejykloje, anglių kasyklose, automobilių gamykloje, 1931–1969 m. – socialistinės pakraipos laikraščio „Vilnis“ redakcijoje.Leono Joniko 75-mečio iškilmės lyavaizdai.archyvai.lt Dalyvavo Amerikos lietuvių kongreso, įkurto 1936 m., veikloje. Nuo 1946 m. Lietuvių meno sąjungos sekretorius. 1950–1951 m. – žurnalo „Liaudies menas“ redaktorius. Sudarinėjo ir redagavo „Vilnies“ kalendorius. Daugiausia rašė tarptautiniais klausimais. 

1975 m. L. Joniko palaikai perkelti iš Čikagos į Laukuvos miestelio kapines. Urna su velionio palaikais buvo įdėta į paminkliniame riedulyje iškaltą nišą, kuri buvo uždengta metaline plokšte su įrašu „Įžymūs pažangių JAV lietuvių veikėjai Leonas Jonikas 1891-1969 ir jo žmona Alisė Jonikienė 1894-1986“. 1993 m. kapas buvo įrašytas į Kultūros vertybių registrą.

 Bibliografija 
 Mes – už naują pasaulį, publicistika, 1975 m.

 Šaltiniai 

Kategorija:Lietuvos redaktoriai
Kategorija:Lietuvos žurnalistai
Kategorija:JAV lietuviai